Speel-speel word jou kind… So-o-o oulik en slim (Ouerskappakket) - Voelgoed Boeke
Tuis / Winkel / Boeke / Christelik / Ouerskap
Met hierdie pakket sal jou ouerskapsreis verander van ’n blote oorlewingsreis na ’n oorwinningsreis. Die handleiding, So-o-o oulik en slim, wil jou aanmoedig en help om verhoudings-bou-oomblikke deel te maak van julle alledaagse roetine. Dit is oomblikke wat kinders tegelykertyd slimmer, soeter en ouliker sal maak! Speletjies wat slim maak is propvol planne vir saamspeel wanneerjou kind opstaan, speel,ry, eet en bed toe gaan. Die bonus video’s sal jou verder inspireer om julle dag-tot-dag-oomblikke spesiaal te maak.
Kategorieë: Boeke, Christelik, Ouerskap
Watter ma smag nie na kosbare oomblikke saam met die kinders wat haar hart se punt is nie?
Kinders is op hulle beste as hulle ’n sterk band het met iemand wat vir hulle omgee. Wanneer jy in die tye wat julle saam is, regtig met hulle bind, word hulle brein gestimuleer, hulle verhouding met jou versterk en hulle gedrag verander.
’n Positiewe band met ’n pa en ma verminder ook ’n kind se stres, laat hulle beter slaap, ontwikkel hulle emosionele intelligensie en verbeter hulle skoolprestasie.
Hoe bou ons verhoudings as ons tyd min is, ons uitgeput is, ons stres hoog is en almal in die huis verskillende temperamente en ouderdomme het? Gelukkig het jy geen spesiale toerusting, duur speelgoed of tegnologie nodig nie.
Gee net jou tyd, jouself, jou geduld – en siedaar! Alles wat jy moet weet, is in So-o-o oulik en slim.
INGESLUIT IN DIÉ OUERSKAPPAKKET:
’n GIDS om konneksie met jou kind te versterk
VIDEO’S oor hoe om dag-tot-dag-oomblikke spesiaal te maak
SPELETJIES vir wanneer jou kind opstaan, speel, ry, eet en bed toe gaan
OUDIO’S waarna jy kan luister in die motor, terwyl jy oefen of net ontspan
Toegang tot ’n eksklusiewe, geslote FACEBOOK-GROEP (Speel-Speel Slim)
LIZANNE DU PLESSIS is getroud met Marius en hulle het twee dogters. As arbeidsterapeut en Finesse se ouerskapkenner kry sy gereeld te doen met ma’s wat raadop is met kinders wat nie luister nie, nie eet nie, nie slaap nie of nie speel nie. Sy deel graag haar kennis en insig om die tye wat jy in elk geval by jou kinders is, meer doelgerig te maak. Hulle sal beter groei en ontwikkel, julle verhouding sal sterker wees en daardie uitdagende gedrag sal verminder.
Hoop waar vlerke nie kan vlieg